[{"text_idx": "#000004", "text": "Loraldiak urtero antolatzen du Bilbon eta udaberrian Loraldia Festibala, euskaraz sortutako kultura garaikidearen proposamen berritzaile eta gaurkotuenak erakusten dituena."}, {"text_idx": "#000007", "text": "Irailaren 30ean, Zaratamon, eta urriaren 6tik 9ra, Arrigorriagan, herritarrek musika, dantza, literatura, bertsolaritza, gastronomia eta zinemarekin lotutako proposamenez gozatu ahal izango dute."}, {"text_idx": "#000008", "text": "Ekitaldiak bi herrietako hainbat gunetan banatuko dira, eta helburua da Loraldia esperientzia bi herri horietako eta inguruko herritarrei hurbiltzea."}, {"text_idx": "#000010", "text": "Programazio artistikoa: sei ekitaldi bost egunetan eta bi herritan"}, {"text_idx": "#000012", "text": "Urriaren 6tik 9ra ekitaldiak Arrigorriagara eramango dira."}, {"text_idx": "#000013", "text": "6an zinemaren txanda izango da. Iratxe Fresnedak, jatorriz Arrigorriagan bizi den zinemagileak, martxoan estreinatuko den Tetuan bere hirugarren dokumental luzeko irudi batzuk estreinatuko ditu esklusiban."}, {"text_idx": "#000016", "text": "Gelajauziak koreografia izango da Abusuko Kultur Etxean, Kukai konpainiaren eskutik. Gelajauziak azken urteetako koreografia handienetako bat da, eta bi Max irabazi ditu. Kukaik tradizioa berrinterpretatzen du eta Cesc Gelabert katalanarekin elkarlanean proposamen artistiko guztiz garaikidea aurkezten du."}, {"text_idx": "#000017", "text": "Ondoren, Arrigorriagako Udaleko erakusketa aretoan Gerorik balego izango da, literatura, musika eta bertsolaritza uztartzen dituen proposamena. Arrakasta handiz estreinatu zen joan den martxoan Loraldia festibalaren edizioan eta orain arte ez da berriz eskaintzeko aukerarik izan. Loraldiak, orduan, etorkizunean pentsatutako testu bat eskatu zion Alaine Agirreri. Hortik sortu zen Gerorik balego. Abiapuntua Olatz Salvadorren soinu-banda eta Maider Altuna eta Arkaitz Zipitria bertsolarien erantzuna izango dira."}, {"text_idx": "#000019", "text": "Eta urriaren 9an, igandean, Loraldia Plazarik Plaza! Zaratamo \u2013 Arrigorriaga itxiko dugu proposamen gastronomiko-musikal batekin, Topa dagigun. Kantak eta bermuta. Musikari dagokionez, Pauline & Juliette, bata Kanbokoa (Lapurdi) eta bestea Madagaskarrekoa, nahiz eta txikitatik Itsasun bizi den, euskal musika herrikoia abiapuntu duen kontzertua eskainiko digute."}]